ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣሌክሳንደር ኢሳቕ፡ ኣብ ኤውሮጳ ደሚቑ ዘሎ ኤርትራዊ-ሽወደናዊ ኮኾብ ተጻዋታይ ኩዕሶ እግሪ 20 መጋቢት 2020 መግለጺ ስእሊ, ኣሌክሳንደር ኢሳቕ ኣብ ታሪኽ ኩዕሶ እግሪ፡ እታ ኣዝያ ዕውትቲ መበል 17 ዓመት ልደት ነይራ ክትከውን ኣለዋ። እቲ ዝዓበየ ኣብ መንጎ ጁጋርደንን ኤ ኣይ ኬይ [AIK] ዝግበር ናይ ስቶኮልም ደርቢ [ክልተ ናይ ሓንቲ ከተማ ክለባት ዝጋጠማሉ ጸወታ ኩዕሶ እግሪ] ኣብ 21 መስከረም 2016 ኣብ ዝተኻየደሉ መዓልቲ [ኤሪትራዊ ሽወደናዊ] ኣሌክሳንደር ኢሳቅ ዘይትርሳዕ ምሸት ክገብራ ወሲኑ። ኣብ ቀዳማይ እብረ ናይ ጸወታ፡ እቲ እጹብ ትሕቲ ዕድመ [ቲኔጅ] ተጻዋታይ ኣይክ (AIK) ሸቶ ኣመዝጊቡ፡ ኣእዳዉ ዘርጊሑ ድማ ኣብ ቅድሚ'ቶም ነግራማት ደገፍት'ታ ጋንታ ከይዱ ሓጎሱ ገሊጹ። ኣብ ካልኣይ እብረ ድማ ፍልይቲ ዝኾነት ሸቶ ብርእሱ ገጭዩ ብምምዝጋብ፡ ንደግፍቲ ጋንታኡ ብሓጎስ ኣሰራሲሩ። ኣብታ ምሸት'ቲኣ ኣይክ (AIK) ጎብለል ናይ ምዃን ሕልማ ብዝድርዕ መንገዲ ነታ ቀንዲ መተሃላልኽታ ጋንታ ወሳኒ ዝኾነ ሰለስተ ብባዶ ረቲዓታ። ኣሌክሳንደር ኢሳቕ 'ንሽልማት ብሉጽ መንእሰይ 2018' ተሓጽዩ ሰራሌናዊ ተጻዋታይ ኩዕሶ እግሪ ብሰንኪ ቁሪ ስዊድን ናብ ሃገሩ ተመሊሱ "ኣሌክሳንደር ዓቢ መጻኢ ዕድል ኣለዎ። ኩሉ ነገር ጽቡቕ እንተኸይድሉ፡ ሓድሽ ዛላታን ኢብራሂሞቪች ናይ ሽወደን ክኸውን'ዩ" ኢሉ'ቲ ነታ ሳልሰይቲ ሸቶ ዘመዝገበ ናይጀራዊ ተጻዋታይ ቺነዱ ኦባሲ። ድሕሪ ሒደት ኣዋርሕ ኣብ ጥሪ 2017፡ ኣሌክሳንደር ኣብ ሪያል ማድሪድ ክጽንበር ምስተቓረበ ድማ ማዕከናት ዜና ስጳኛ ከምኡ ገይረን'የን ገሊጸንኦ። እቶም ጸብጻባት ግን ግጉያት ነይሮም። ምኽንያቱ ኣሌክሳንደር ናብ ሪያል ማድሪድ ዘይኮነ ናብ ጀርመናዊት ክለብ ቦሩሲያ ዶርትመንድ'ዩ ከይዱ። ኣብ'ዚ ናይ ሕጂ ናይ ሎም ዘበን ናይ ጸወታ እዋን ግን ናብ ላ ሊጋ ከይዱ ምስ ክለብ ሪያል ሶሸይዳድ ይጻወት ኣሎ፡ እቲ ዝተለምደ ናይ ቀደም ሳጓ ድማ ተመሊሱ መጺኡ። ኣሌክሳንደር ዓቢ ጽልዋ ይፈጥር ኣሎ። ሓደ ካብ'ቶም ሎም ዘመን ዓበይቲ መስተንክራውያን ክእለቱ ዘርኣየለን ህሞት ድማ ኣብ ፈለማ ናይ ለካቲት ኣብ ሜዳ ሪያል ማድሪድ'ዩ ተራእዩ። ኣብዚ ግጥም'ዚ ክለብ ሪያል ሶሸይዳድ ኣብ ልዕሊ ሪያል ማድሪድ 4ብ3 ተዓዊታ፡ ኣሌክሳንደር ክልተ ሸቶታት ከመዝግብ እንከሎ ሓንቲ ድማ ኣቐቢሉ። ምንጪ ስእሊ, Getty Images ድሕሪ ሰለስተ መዓልቲ ምስ ኣትለቲኮ ቢልባው ኣብ ዝተገብረ ናይ ደርቢ ግጥም ድማ ኣብ ካልኣይ እብረ ጸወታ ተቐይሩ ድሕሪ ምእታው፡ ሓንቲ ከቐብል እንከሎ ነታ ካልእይትን መዕወቲትን ሸቶ ድማ ባዕሉ ኣመዝጊቡዋ። ጋንታኡ 2ብ1 ተዓዊታ ወጺኣ፡ ንሱ ድማ ኣብ ሽዱሽተ ተኸታተልቲ ግጥማት ሸቶ ኣመዝጊቡ ማለት'ዩ። እዚ ከምዚ ዝበለ ብቕዓት ኣሌክሳንደር ንዓመታት ዓቢ ኮኾብ ተጻዋታይ ኮይኑ ክቕጽል ምዃኑ የመልክት። ኣሌክሳንደር ነዊሕ፣ ኣፍራዪን እጹብ ቴክኒካዊ ክእለት ዝተዓደለን'ዩ። ብገለ ሸነካቱ ብኽእለት ምስ ኢብራሂሞቪች ከተነጻጽሮ ትኽእል ኢኻ። ብባህሪን ቅዲ [ስታይል] ጸወታን ምንጽጻሮም ግን ኣዝዩ ጌጋ'ዩ። ብርግጽ፡ ብዙሕ ፍልልይ ኣለዎም። "ፍሉይ ምትእስሳር'ዩ ዘለና፡ ምኽንያቱ ክልቴና መበቆል ኤርትራ'ዩ ዘለና" ኢሉ እቲ ንኣሌክሳንደር ካብ ወዲ 10 ዓመት እንከሎ ክሳብ 13 ዓመት ዝኸውን ኣብ ክለብ ኣይክ ዘሰልጠኖ ናሆም ግደይ። "ወለዲ ኣሌክሳንደር ኣብ 1980ታት'ዮም ብሰንኪ'ቲ ዝነበረ ነዊሕ ኲናት ናብ ስቶኮልም መጺኦም፡ ንሱ ድማ ከም ሽወደናዊ ኮይኑ ዓብዩ፡ እንተኾነ ግን ወትሩ ምስ ባህሊ ኤርትራ ጥቡቕ ምትእስሳር ኣለዎ። "ኤርትራውያን ሕቡናት፣ ብርቱዓትን ፈተውቲ ሃገሮምን'ዮም፡ እዚ ድሕረ-ባይታ'ዚ ድማ ኣብ ኣሌክሳንደር ጽልዋ ነይርዎ። ኣቡኡ፡ ጠዓመ፡ መምህር'ዩ፡ ኣሌክሳንደር ድማ ካብ ስድርኡ ብዙሕ ፍቕርን ደገፍን ረኺቡ'ዩ። "ርግጸኛ`የ፡ እዚ ፍሉይ ውህደት/ሕውስዋስ ባህልታት ናይ ኤርትራን ሽወደንን ድማ ፍሉይ ዝኾነ ተጻዋታይ ፈጢሩ`ሎ" ምንጪ ስእሊ, Getty Images ድሕረ-ባይታን መዕበያን ኣሌክሳንደር ኣብ ምህናጽ ባህርያቱ ኣዝዮም ኣገደስቲ'ዮም ነይሮም። እቲ ርጉእን ህዱእን ቁልዕነቱ'ውን ካብ ናይ'ቲ ኣብ'ቲ ኣሸጋሪ ከባቢ ሮዘንጋርድ ናይ ከተማ ማልሞ ዝዓበየን ወለዱ ገና ክልተ ዓመት ከይመልአ እንከሎ ዝተፋትሑ ኢብራሂሞቪች ኣዝዩ ዝተፈለ'ዩ። ኢብራሂሞቪች፡ ማራኽን፣ ሕብእ ምብእ ዘይብሉን ክኸውን እንከሎ፡ ኣሌክሳንደር ግን ህዱእ፣ ትሑትን ልዙብን'ዩ። ካብ ማዕከናት ዜና ርሒቑ ክነብር ዝደልይ ልስሉስ ኣዘራርባ ዝዛረብን'ዩ። ኩዕሶ ብኣዝዩ ዝያዳ ብቕዓት ንክጻወት ጥራይ ድማ'ዩ ዝግደስ። "ብዛዕባ ኣሌክሳንደር ደሚቑ ዝወጽእ ብስለቱ'ዩ" ኢሉ እቲ ኣሌክሳንደር ኣብ 2016 ጸወታ ክጅምር እንከሎ ውሩይ ሓለቓ ጋንታ ኣይክ ዝነበረ ኒልስ-ኤሪክ ጆሃንሰን። "ብዙሓት ተውህቦ ዘለዎም ንኣሽቱ ተጻወትቲ ኣለዉ፡ እንተኾነ ግን ከመይ ጌርካ ምስ ካልኦት ተወሃሂድካ ከም ጋንታ ኮይንካ ትጻወት ንክግንዘቡ ጊዜ የድልዮም። ኣሌክሳንደር ወዲ 16 ዓመት ጥራይ'ዩ ነይሩ፡ እንተኾነ ግን ልክዕ ከም ወዲ 26 ዓመት መሲሉ'ዩ ተጻዊቱ፡ እዚ ከኣ ፍጹም ዘደንቕ'ዩ ነይሩ። ምንጪ ስእሊ, Getty Images "ዛላታን ክረአ በሃላይ'ዩ፡ ኣሌክሳንደር ግን ከምኡ ኣይኮነን። ኣብ ሜዳ ኩዕሶ ይኹን ካብኡ ወጻኢ ሓደ ዓይነት ሰብ'ዩ። ምናልባት ቁሩብ ትንክሕቲ ምጠቐሞ ነይሩ ይኸውን" ይብል ጋዜጠኛ ክሪስቶፈር በርግስትሮም። "ባህሪይን ቅዲን ናይ ኣሌክሳንደር ጎሊሑ ይወጽእ። ፍሉይ ፍጥነት ኣይነበሮን፡ ቅላዓቱ ድማ ፍሉይ ሓይሊ ኣይነበሮምን፡ እንተኾነ ግን ነቲ ጸወታ ካብ ዝኾነ ካልእ ሰብ ንላዕሊ ኣንቢብዎ። ንጃህራ ኢሉ ኣየሽክዕን'ዩ። ኩሉ ዝገብሮ ነገር ብምኽንያት'ዩ። ኣጸዋውትኡ ብቑዕ'ዩ" ድማ ኢሉ። ተውህቦ ኣሌክሳንደር ሸለል ክትብሎ ዝከኣል ኣይነበረን፡ 11 ኣዋርሕ ድሕሪ ፈላሚት ጸወታኡ ምስ ጋንታ ዓበይቲ ናይ ኣይክ ምስ ሓለፈ ድማ'ዩ ናብ ካልኦት ክለባት ናይ ወጻኢ ክጻወት ኣብ ግምት ኣትዩ። ምናልባት ምኽንያት ንሪያል ማድሪድ ገዲፉ ምስ ቦሩሲያ ዶርትመንድ ውዕል ምኽታሙ ድማ ንኽትርድኦ ቀሊል እዩ። ኣሌክሳንደር ነቲ ውሳነ ክወስድ እንከሎ፡ ምናልባት ጉዳይ ድፍረት ናይ'ቲ ወዲ 16 ዓመት እንከሎ ኣብ 2015 ናብ ሪያል ማድሪድ ዝተጸምበረ፡ ነዊሕ ከይጸንሐ ግን ውዱቕ [ፈይለር] ተባሂሉ ዝተሰምየ ኖርወጃዊ ኣከፋፋሊ ማርቲን ኦደጋርድ፡ ትዝ ኢልዎ ይኸውን'ዩ። ሕጂ ክልቲኦም ኣብ ሪያል ሶሸይዳድ ደቂ ጋንታ'ዮም፡ ኦደጋርድ ግን ካብ ሪያል ማድሪድ ብለቓሕ ተወሲዱ'ዩ ዝጻወት ዘሎ። ቅድድም ብሽክለታ ዋንጫ ኣፍሪቃ ብዓብላልነት ኤርትራ ተዛዚሙ ናትናኤል ብርሃነን ዳናይት ፍጹምን ሻምፕዮን ቅድድም ብሽክለታ 2019 ኮይኖም መርሃዊ ብሰንኪ ቪዛ ኣብ ውድድር ሻምፒዮና ብሽክለታ ዓለም ኣይክሳተፍን "ገለ ዕድመታት ቀሪቡለይ ነይሩ፡ እንተኾነ ግን ዶርትመንድ እታ ከም ንእሽቶ ተጻዋታይ ክዓብየላ ዝኽእል ቦታ ኮይና ተራእያትኒ" ኢሉ ኣሌክሳንደር ኣብ ፈላሚት ናይ ጀርመን ቃለ-መሕትቱ። "ገለ ናይ ጸወታ እዋን ክረክብን ነታ ክለብ ክሕግዛን ደልየ ነይረ" ድማ ኢሉ። እንተኾነ ግን፡ እቲ ኣብ ፈለማ ኣዝዩ ጽቡቕ ዝመሰለ ውሳነ ነዊሕ ከይጸንሐ በንጻሩ ኮይኑ። ኣብ ዶርትመንድ ኣብ ዝጸንሓለን ክልተ ዓመታት፡ እታ ክለብ ኣርባዕተ ግዜ ኣሰልጠንቲ ቀይራ፡ ዋላ ሓደ ካብ'እቶም ኣሰልጠንቲ ኣብ'ዚ ንእሽቶ ሽወደናዊ እምነት ኣየንበሮምን። ቶማስ ቱሸል፣ ፒተር ቦሽ፣ ፒተር ስቶገርን ሉሺን ፋብረን ካልኦት ኣማራጺታት ተጠቒሞም፡ እቲ መንእሰይ ኣሌክሳንደር ድማ ኣብ ሓሙሽተ ጸወታታት ቡንደስ-ሊጋ ጥራይ፡ ከም ተቐያሪ ኮይኑ ጥራይ ተጻዊቱ። ኣብ መወዳእታ ድማ፡ ኣብ ካልኣይ እብረ ናይ 2018 ናይ ጸወታ እዋን [ሲሰን] ኣሌክሳንደር ደረጅኡ ወሪዱ ናብ'ታ ኣብ ራብዓይ ደረጃ እትርከብ ቅያር ጋንታ ወሪዱ ክጻወት ተገይሩ። "ክሳብ ሕጂ ዘይተገልጸ ምስጢር'ዩ" ኢሉ ጋዜጠኛ ስፖክስ ጆሸን ቲትማር። "ኣሌክሳንደር ኣብ'ታ ንነእሽቱ ተጻወትቲ ዕድል ብምሃብ ኣዝያ ዝተፈልጠት ክለብ ዕድል ዘይረኸበሉ ምኽንያት ክፈልጥ ዝኽእል ሰብ የለን። "ኣሌክሳንደር ውዕል ክኽትም እንከሎ ኣሰልጣኒ ዝነበረ ቱሸል ኣብ ምስግጋር ኢድ ስለዘይነበሮ ነቲ ተጻዋይ ኣጸቢቑ ከምዘይፈለጦ ተኣሚኑ። ስለ'ዚ ካብ ፈለምኡ ስግንጢር'ዩ ነይሩ። ኣብ ዶርትመንድ ካልኦት ብኸምኡ መንገዲ ዝተጓሕፉ ተጻወትቲ ክትረክብ ከቢድ'ዩ። ብድሕሪ'ዚ ግን ኣብ ካልእ ዓዲ ከይዱ ዓምቢቡ"። ንኢብራሂሞቪች ኣብ ከምኡ ዓይነት ኩነታት ወዲቑ ክትርእዮ'ሞ ሕሰቡ። መዓልታዊ ዓበይቲ ናይ ዜና ኣርእስትታትን ሓራቕ ጥቕስታትን ምሃለዉ ነይሮም። ዓወትታት ኤርትራውያን ተቐዳደምቲ ብሽክለታ፡ ቀደምን ሎምን ኣስመራ ብኸመይ ብዘይ ልባ ናብ 'ገነት ብሽክለታ' ተቐይራ?
